свързана с безопасността.
 б)
 Агенцията въвежда система за целесъобразно анализиране на всякаква информация от значение за безопасността, получена от компетентните органи, и без необосновано забавяне предоставя на държавите членки и на Комисията, според случая, всякаква информация, включително препоръки или предложени коригиращи действия, която им е необходима, за да реагират своевременно на проблем за безопасността, свързан с доставчиците на услуги.
 в)
 След получаване на информацията, посочена в букви а) и б), компетентният орган предприема подходящи мерки за справяне с проблема за безопасността, включително издава указания по безопасност в съответствие с точка ATM/ANS.AR.A.030.
 г)
 Съответните доставчици на услуги се уведомяват незабавно за мерките, предприети по буква в), за да ги спазват в съответствие с точка ATM/ANS.OR.A.060. Компетентният орган уведомява за тези мерки и Агенцията, а когато са необходими съвместни действия — другите засегнати компетентни органи.
 ATM/ANS.AR.A.030 Указания по безопасност
 а)
 Компетентният орган публикува указание по безопасност, когато е открил в дадена функционална система обстоятелство, което е в разрез с безопасността и налага незабавни действия.
 б)
 Указанието по безопасност се изпраща на съответните доставчици на услуги и съдържа като минимум следната информация:
 (1)
 идентифициране на обстоятелството, което застрашава безопасността;
 (2)
 идентифициране на засегнатата функционална система;
 (3)
 необходимите действия и тяхната обосновка;
 (4)
 срокът за приключване на необходимите действия;
 (5)
 датата на влизането му в сила.
 в)
 Компетентният орган изпраща копие от указанието по безопасност до Агенцията и до всички други засегнати компетентни органи в срок от един месец от издаването му.
 г)
 Компетентният орган проверява съответствието на доставчиците на услуги с приложимите указания по безопасност.
 ПОДЧАСТ Б — УПРАВЛЕНИЕ (ATM/ANS.AR.B)
 ATM/ANS.AR.B.001 Система за управление
 а)
 Компетентният орган създава и поддържа система за управление, включваща като минимум следните елементи:
 (1)
 документирани политики и процедури, които описват неговата организация, средства и методи за постигане на съответствие с Регламент (ЕО) No 216/2008 и правилата за неговото прилагане, доколкото е необходимо за изпълнение на задачите му по сертифициране, надзор и правоприлагане съгласно настоящия регламент. Процедурите редовно се актуализират и служат като основни работни документи в рамките на въпросния компетентен орган за всички съответни задачи;
 (2)
 достатъчен персонал, включително инспектори, за да може да изпълнява своите задачи и задължения по настоящия регламент. Този персонал трябва да е квалифициран за изпълнението на възложените му задачи, да притежава необходимите знания и опит, да е преминал първоначално обучение и да получава обучение в процеса на работа и периодично обучение, гарантиращо поддържането на неговата компетентност. Въвежда се система за планиране на наличието на персонал, за да се гарантира надлежното завършване на всички съответни задачи;
 (3)
 подходящи съоръжения и служебни помещения за изпълнение на тези възложени задачи;
 (4)
 процес за наблюдение на съответствието на системата за управление със съответните изисквания и подходящи процедури, включително въвеждането на процес на вътрешен одит и процес на управление на риска в областта на безопасността. Наблюдението на съответствието включва система за предоставяне на висшето ръководство на компетентния орган на обратна информация за работата по констатираните от одита нередности, за да се гарантира предприемането на коригиращи действия, когато е необходимо;
 (5)
 лице или група от лица, носещи крайната отговорност